title: "Katharine Ingwersen"
text: "Katharine Ingwersen - tul\u00e4id di 17. August 1879 \u00f6nj Deesbel, st\u00f6rwen di 17. Moi 1968 uk \u00f6nj Deesbel, weer j\u00fc har hiil laawen sch\u00f6ljm\u00e4ister wus.\n\nAs doochter \u00fct en \u00fc\u00fclj frasch famiili w\u00f6rd's \u00f6nj Deesbel \u00f6nj e B\u00f6\u00f6kinghiird tul\u00e4id. Heer heet's da jarste frasche uurde spr\u00e4\u00e4gen. D\u00e5t wus en luk for di hiile frasche s\u00e5\u00e5ge, d\u00e5t Nis Albrecht Johannsen harn sch\u00f6ljm\u00e4ister w\u00f6rd, dan hi heet har e w\u00e4i tut frasch wised. Katharine wus awt sch\u00f6ljm\u00e4isterseminar \u00f6nj Slaswik foon 1898 bit 1901. As's deer kl\u00e5\u00e5r wus, k\u00f6m's eefter Deesbel tub\u00e4\u00e4g. Heer heet Kathrine Ingwersen en manschne\u00e5ler lung as liirerin \u00f6njt sch\u00f6lj uuged, heer heet's bit tu harn d\u00fc\u00fcs booged. As j\u00fc eefter fjouer\u00e4nf\u00e4\u00e4rti iir pensioniird w\u00f6rd, ging't jarst f\u00e5li l\u00fc\u00fcs! \u00dcnferkn\u00fct, wiiken \u00e4n kl\u00e5\u00e5rhooded bit tu da leeste deege, heet's har ma \u00e5\u00e5l har kreefte for di frasche spr\u00e4ke, s\u00e5\u00e5ge \u00e4n br\u00fck inseet, - \u00f6nj e feriin, fort museum, fort kameedispal, for di frasche unerrucht. D\u00e4chte, bjarnesunge, ferteelinge (t.b. Di strid twasche wunter \u00e4n uurs) \u00e4n ai maner as fiiw\u00e4ntwunti kameedist\u00f6\u00f6gne, weerfoon da beeste maning tooche apfjard ouers nuch ai dr\u00fcked w\u00f6rden san bit aw \"J\u00fc reet et spal\", heet's schraawen. D\u00e5t Bundesverdienstkreuz heet's f\u00fcngen, \u00e4n as j\u00fc fiiw\u00e4ntachenti w\u00f6rd, as e stroote, weer har smuk latj h\u00fcs l\u00e4it, eefter har n\u00e5\u00e5md w\u00f6rden.\n\nDachte \n \n \n  \n \n Katharine Ingwersen (suedtondern.com)\n\nIngwersen"